Асен Разцветников
Лежи, та спи вакъл момък…

chitanka.info

Лежи, та спи вакъл момък

насред гора люлякова,

на поляна игличина.

Иглика се тихо моли:

„Повей, повей, горянине,

набеди ми руса глава

да помилвам, да целуна

тия вежди — два синора

в чисто поле неорано,

тия очи — два кладенци

в тъмни доли магьосани“.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.